Portreefotosid hindas 5-liikmeline Eesti fotograafidest koosnev žürii kooseisus Kaupo Kikkas, Annika Metsla, Kristel Lukats, Urmas Ääro ja Maksim Mjödov (PAP 2010 võitja). Žürii töötas välistamise meetodil. Esimesest ringist pääses edasi 80 pilti, kus vähemalt üks žürii liige pidi pildile hääle andma. Žürii liikmed kohtusid 7. juunil, et vaadata neid lähimalt ja selgitada välja 3 parimat. "Võistlusel osales väga häid töid, paljude piltide puhul jääb autoripoolne nägemus siiski nõrgaks. Sooviks rohkem näha kordumatuid  õnnestumisi ja mitte niipalju õnestunud kordamisi. Ootame huviga veelgi tugevamaid töid järgmisele Pentaxi Aasta Portreefoto konkursile."